ການໂຈມຕີຍັງດໍາເນີນຕໍ່ໄປ ໃນຊີເຣຍ ເຖິງຈະມີສັນຍາຢຸດຍິງ (ເບິ່ງວີດີໂອ)
ທະຫານ​ຊີ​ເຣຍ ​ໄດ້​ເລີ້ມ​ທໍາ​ການ​ໂຈມ​ຕີ​ອີກ​ຄັ້ງ​​ໃໝ່ ພຽງບໍ່​ເທົ່າ​ໃດ​ຊົ່ວ​ໂມງ ຫລັງ​ຈາກລັດຖະບານ​​ກ່າວ​ວ່າ​ ຕົນ​ໄດ້​ເລີ້ມ​ຖອນທະຫານອອກໄປ
ກໍາລັງຂອງລັດຖະບານຊີເຣຍ ໄດ້ເລີ້ມທໍາການໂຈມຕີອີກຄັ້ງໃໝ່ ພຽງບໍ່ເທົ່າໃດຊົ່ວໂມງ ຫລັງຈາກລັດຖະບານໄດ້ກ່າວວ່າ ຕົນໄດ້ເລີ້ມຖອນທະ ຫານອອກຈາກບາງຫົວເມືອງ ແລ້ວ ເພື່ອປະຕິບັດຕາມການແຜນການຢຸດຍິງຂອງນາໆຊາດ ບັນດານັກເຄື່ອນໄຫວກ່າວ ໃນວັນພຸດມື້ນີ້ວ່າ ຝຸງລົດຖັງໄດ້ບຸກເຂົ້າຖະຫລົ່ມ ແລະຍິງ ສຸມໃສ່ຫລາຍໆເມືອງແລະໝູ່ບ້ານ ເຂົາເຈົ້າກ່າວວ່າ ການປະຕິບັດງານທີ່ວ່ານີ້ ແມ່ນ ໄດ້ດໍາເນີນຢູ່ຕໍ່ມາ “ຕັ້ງແຕ່ເຂດຊາຍແດນຕິດກັບເທີກີ ທາງພາກຕາເວັນອອກສຽງ ເໜືອ ໄປຫາເມືອງ Daraa ທາງພາກໃຕ້ ” ຫລາຍໆຄຸ້ມໃນເມືອງ Homs ທາງພາກກາງຂອງປະເທດ ກໍໄດ້ຖືກໂຈມຕີ ເມືອງດັ່ງ ກ່າວເປັນທີ່ໝັ້ນຂອງຝ່າຍທີ່ຄັດຄ້ານຕໍ່ການປົກຄອງຂອງປະທານາທິບໍດີຊີເຣຍ ທ່ານ Bashar al-Assad ການໂຈມຕີໄດ້ມີຂື້ນເຖິງແມ່ນວ່າ ທ່ານ Assad ໄດ້ຕົກລົງຮັບເອົາ ວັນທີ 10 ເດືອນ ເມສານີ້ ເປັນວັນເສ້ນຕາຍສໍາລັບຈັດຕັ້ງປະຕິບັດແຜນ ສັນຕິພາບທີ່ໄກ່ເກ່ຍໂດຍ ທ່ານ Kofi Annan ທູດພິເສດຂອງສະຫະ ປະຊາຊາດ ແລະສັນນິບາດຊາດອາຣັບ ແຜນການດັ່ງກ່າວບັງຄັບໃຫ້ກໍາລັງຂອງລັດຖະບານ ຖອນອອກຈາກຕົວເມືອງຕ່າງໆ ແລະປະຕິບັດການຢຸດຍິງ ແລະ ຝ່າຍກະບົດກໍຕ້ອງ ປະຕິບັດຕາມທັນທີເຊ່ນກັນ ໂດຍຢຸດເຊົາກະທໍາຄວາມຮຸນແຮງທຸກຢ່າງ ໃນວັນພຸດມື້ນີ້ ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ໄດ້ ກ່າວເຕືອນບັນດາປະເທດຕາເວັນຕົກ ແລະສັນນິບາດຊາດອາຣັບ ບໍ່ໃຫ້ປະກອບ ອາວຸດແກ່ພວກກະບົດ ໂດຍກ່າວວ່າ ມັນມີແຕ່ ຈະເພີ້ມທະວີຄວາມເຄ່ງຕຶງຂື້ນອີກ ເທົ່ານັ້ນ ທ່ານ Lavrov ໄດ້ກ່າວເຊ່ນນັ້ນ ໃນຂະນະທີ່ເດີນທາງໄປປະເທດ Azerbaijan ຊຶ່ງທ່ານກ່າວຕື່ມວ່າ “ເຖິງແມ່ນວ່າພວກກະບົດຈະໄດ້ຮັບການຊ່ວຍ ເຫລືອປະກອບ ອາວຸດຈົນສຸດຂີດ ເຂົາເຈົ້າຈະບໍ່ມີທາງເອົາຊະນະກໍາລັງຂອງ ລັດຖະບານໄດ້ ” ທ່ານເຕືອນອີກວ່າ ການແຊກແຊງຈາກທະຫານຕ່າງປະເທດ ແມ່ນຈະ ພາໃຫ້ເກີດ ຜົນສະທ້ອນທີ່ຫາຍະນະສໍາລັບຊີເຣຍ ທີ່ໄດ້ປະສົບກັບການ ລຸກຮືຂື້ນ ຕໍ່ຕ້ານ ປະທານາທິບໍດີ Assad ມາເປັນເວລານຶ່ງປີແລ້ວ ທີ່ເຮັດໃຫ້ມີຄົນເສຍຊີວິດໄປ ຫລາຍກວ່າ 9000 ຄົນ